craciuncg/RoMedQA_v1 huggingface dataset:
Următoarea afirmație privind defecația este incorectă:
1. reprezintă procesul de eliminare a materiilor fecale din intestin
2. are loc propulsarea fecalelor în canalul anal
3. are loc relaxarea sfincterelor anale intern și extern
4. sfincterul anal extern se află sub control voluntar
5. este declanșată de contracția musculaturii striate a colonului distal
Răspuns corect: 5
Apărarea dobândită:
1. se dobândește pasiv prin administrare de antitoxine și gamma-globuline
2. mai este denumită și apărare nespecifică
3. este prezentă la toți oamenii
4. la ea participă anumite celule și substanțe preformate
5. este o apărare primitivă
Răspuns corect: 1
Despre țesuturi, următoarea afirmație este falsă:
1. țesutul glandular endocrin prezintă tipul în cordoane celulare (adenohipofiza, 
glandele paratiroide)
2. țesutul conjunctiv moale elastic nu se găsește în tunica medie a arterelor și venelor
3. mucoasa bronhiolelor prezintă țesut epitelial de acoperire simplu, cubic
4. epiteliul traheal are în structura sa epiteliu de acoperire pseudostratificat
5. țesutul conjunctiv moale fibros se găsește în tendoane, aponevroze, ligamente
Răspuns corect: 2
Sângele:
1. conține limfocite, cu rol în apărarea specifică
2. este alcătuit din limfă și elemente figurate
3. conține trombocite, cu rol în menținerea echilibrului acido-bazic
4. conține leucocite, cu rol în hemostază
5. conține eritrocite, cu rol în apărarea nespecifică
Răspuns corect: 1
Forța opozantă fluxului sanguin corespunde următoarelor aspecte:
1. vasoconstricția produce o scădere a forței opozante
2. lungimea unui vas de sânge este direct proporțională cu forța opozantă
3. vasodilatația produce o creștere a forței opozante
4. un număr foarte crescut de hematii poate produce o scădere a forței opozante
5. niciun răspuns corect
Răspuns corect: 2
Transportul activ transmembranar:
1. este specific pentru moleculele liposolubile
2. asigură deplasarea etanolului
3. este specific pentru apă
4. se desfășoară fără consum de energie
5. asigură deplasarea moleculelor împotriva gradientelor lor de concentrație
Răspuns corect: 5
Alegeți varianta corectă privind procentul de neutrofile:
1. 1-3% din leucocite
2. 52-63% din cantitatea totală de sânge
3. 3-9% din leucocite
4. 52-62% din leucocite
5. < 1% din leucocite
Răspuns corect: 4
Următoarele asocieri sunt corecte:
1. 2-vena colică dreaptă, 4-vena colică mijlocie, 3-vena splenică, 1-vena mezenterică inferioară
2. 3-vena gastrică, 2-vena mezenterică superioară, 4-vena colică mijlocie, 1-vena mezenterică inferioară
3. 1-vena mezenterică superioară, 3-vena splenică, 4-vena colică mijlocie, 2-vena colică dreaptă
4. 1-vena colică mijlocie, 4-vena mezenterică inferioară, 3-vena gastrică, 2-vena colică dreaptă
5. niciun răspuns corect
Răspuns corect: 1
Următoarele afirmații sunt adevărate cu o excepție:
1. volumul maxim de aer pe care o persoană îl poate scoate din plămâni după o inspirație maximă definește capacitatea pulmonară totală
2. forțele elastice produse de tensiunea superficială a lichidului tensioactiv care căptușește la interior pereții alveolari se mai numesc forțe de recul
3. în partea postero-superioară a foselor nazale se află chemoreceptori
4. mușchii drepți abdominali sunt mușchi expiratori
5. prin fenomenul de membrană Hamburger Cl- migrează din plasmă în eritrocite
Răspuns corect: 1
Valoarea potențialului membranar de repaus se datorează activității:
1. de expulzare din celulă a ionilor de K+
2. pompei Na+/K+, care reintroduce în celulă K+ și expulzează Na+
3. pompei Cl-/K+, care reintroduce în celulă Cl- și expulzează Na+
4. de reintroducere în celulă a ionilor de Na+
5. pompei Na+/K+, care reintroduce în celulă Na+ și expulzează K+
Răspuns corect: 2
Despre scizura calcarină este adevărată afirmația:
1. al II-lea neuron al căii optice este situat în scizura calcarină
2. are forma literei ”H”
3. se află în partea posterioară a feței mediale a emisferelor cerebrale
4. adăpostește bulbul olfactiv
5. delimitează lobul frontal
Răspuns corect: 3
Care dintre următoarele afirmații privind calea optică sunt adevărate?
1. al treilea neuron al căii se găsește în corpul geniculat medial din hipotalamus
2. tracturile optice conțin fibre de la un singur glob ocular
3. aria vizuală primară se află în lobul occipital, în jurul scizurii calcarine
4. al doilea neuron al căii este reprezentat de celulele bipolare din retină
5. se termină și în arii vizuale secundare sau asociative din lobul frontal
Răspuns corect: 3
Alegeți varianta CORECTĂ privind cantitatea de creatinină eliminată în urina finală:
1. 1-2 mL/min
2. 1-2 mL/24 h
3. 1-2 g/24 h
4. 1-2 mg/24 h
5. 1-2 g/min
Răspuns corect: 3
Selectați afirmațiile adevărate:
1. în retină, celulele cu conuri sunt situate între celulele orizontale și celulele bipolare
2. acuitatea tactilă este de 50 cm în anumite zone de pe toracele posterior
3. al II-lea neuron al căii gustative se află în nucleul solitar din bulb
4. al II-lea neuron al căii acustice se află în mezencefal
5. axonii neuronilor motori determină întinderea porțiunii periferice a fibrelor cu sac nuclear și a celor „în floare”
Răspuns corect: 3
Faza proliferativă a ciclului menstrual:
1. se caracterizează prin formarea glandelor endometriale tubulare
2. se însoțește de un nivel sanguin scăzut al estrogenului și progesteronului
3. durează 3-5 zile
4. este faza în care glandele endometriale încep să secrete nutrienți
5. niciun răspuns corect
Răspuns corect: 1
Alegeți afirmația corectă:
1. clitorisul, bulbii vestibulari și labiile mari prezintă inervație vagală
2. perimetrul reprezintă stratul funcțional al uterului
3. progesteronul, hormon proteic, favorizează secreția lactată
4. ejecția laptelui este coordonată nervos și umoral
5. canalul deferent se continuă cu canalul epididimar
Răspuns corect: 4
Alegeți afirmația corectă cu privire la sistemul muscular:
1. mușchiul tibial anterior realizează extensia labei piciorului și flexia degetelor
2. frisonul este o contracție de tip tetanos
3. pentru evidențierea excitabilității musculare se folosește un preparat neuro-muscular gastrocnemian-sciatic
4. în contracția izometrică variază și lungimea și tensiunea mușchiului
5. componenta efectorie a expresiei stărilor afectiv emoționale o reprezintă mușchiul neted visceral
Răspuns corect: 3
Identificați afirmația adevarată:
1. infecția bacteriană cu Herpes simplex se poate transmite de la om la om
2. cristalinul are o putere de refracție de aproximativ 40 de dioptrii
3. hemeralopia se referă la reducerea vederii diurne
4. cilii auditivi se află la polul bazal al celulelor auditive
5. calea olfactivă are legături directe cu talamusul
Răspuns corect: 3
Selectați afirmațiile corecte referitoare la sistemul nervos simpatic:
1. determină contracția mușchiului ciliar, pentru vederea de aproape
2. determină scăderea secreției glandelor salivare, asigurând o secreție salivară vâscoasă
3. este singura inervație vegetativă prezentă la nivelul glandelor sudoripare și a mușchilor netezi viscerali
4. la nivelul fibrelor pre- și post-ganglionare determină, întotdeauna, eliberarea acetilcolinei
5. stimulează relaxarea sfincterelor tractului gastro-intestinal
Răspuns corect: 2
Precizați afirmația CORECTĂ:
1. ganglionii limfatici produc agranulocite, formează anticorpi și au rol în circulația limfei
2. splina este un organ de depozit sangvin (200-300 dL de sânge)
3. în ritmul joncțional frecvența descărcărilor este de 25 de impulsuri/minut
4. pereții vaselor limfatice sunt mai groși decât cei ai vaselor sangvine
5. formarea tromboplastinei durează 10 secunde
Răspuns corect: 1
Artera carotidă comună dreaptă:
1. irigă partea dreaptă a capului și gâtului
2. transportă sânge sărac în oxigen
3. provine direct din arcul aortic
4. provine din artera brahiocefalică stângă
5. niciun răspuns corect
Răspuns corect: 1
Circulația limfatică:
1. ganglionul limfatic prezintă vase aferente, capsulă fibroasă, trabecule, zonă corticală, vase eferente și medulară
2. limfa colectată ajunge în final în canalul toracic, vena limfatică dreaptă și vena limfatică stângă
3. la nivelul confluenței dintre vena jugulară internă stângă și vena subclaviculară stângă, se deschide vena limfatică stângă
4. cisterna chili este porțiunea inițială a canalului toracic, situată la nivelul vertebrei T2
5. ganglionul limfatic prezintă doar vase aferente, capsulă fibroasă și trabecule
Răspuns corect: 1
Alegeți varianta falsă:
1. metatalamusul reprezintă releu al sensibilității vizuale și auditive
2. epitalamusul include epifiza
3. talamusul reprezintă stație de releu pentru toate sensibilitățile
4. talamusul nu este releu al sensibilității vizuale
5. hipotalamusul intervine în procesul de termoreglare
Răspuns corect: 3
Hemostaza:
1. presupune formarea fibrinei, proces care durează 2-4 minute
2. se desfășoară în trei etape succesive: timp vascular, timp plasmatic și timp de metamorfoză vâscoasă a eritrocitelor
3. are un timp de coagulare ce se desfășoară în trei faze
4. oprește sângerarea la nivelul vaselor mari
5. este un proces la care participă eritrocitele, care aderă la nivelul plăgii vasculare, cu oprirea sângerării
Răspuns corect: 3
Sarcomerul, unitatea morfofuncțională a miofibrilei, este cuprins între:
1. două membrane H luminoase
2. un filament de actină și unul de miozină
3. două membrane Z
4. două discuri clare (banda I)
5. o bandă Z și o bandă H
Răspuns corect: 3
Meioza:
1. citokineza se produce doar în faza I a meiozei
2. anafaza I - centromerii cromozomilor duplicați se divid
3. telofaza II - se formează două celule cu câte 23 de cromozomi
4. profaza I - cromozomii omologi formează o tetradă în cadrul complexului sinaptonemal
5. niciun răspuns corect
Răspuns corect: 4
Alegeți varianta FALSĂ:
1. astmul se caracterizează prin episoade periodice de wheezing
2. bronhiolele terminale se continuă cu bronhiolele respiratorii
3. bronșita reprezintă inflamația arborelui bronșic
4. peretele bronhiolelor este alcătuit din mușchi neted
5. bronhia dreaptă este mai îngustă și are o poziție mai verticală decât cea stângă
Răspuns corect: 5
Plachetele sanguine:
1. nu pot sintetiza proteine
2. sunt celule care prezintă toate componentele caracteristice (membrană, citoplasmă și nucleu), esențiale în procesul de coagulare
3. numărul lor este de aproximativ 30.000 pe milimetru cub de sânge
4. derivă din măduva diafizară
5. niciun răspuns corect
Răspuns corect: 1
Fasciculul spinotalamic lateral:
1. se plasează în cordonul lateral de aceeași parte cu originea sa
2. se termină în aria somestezică primară
3. se termină în neuronii talamici de partea opusă originii sale
4. are originea în cornul posterior al măduvei spinării, de aceeași parte cu cordonul în care se află
5. are originea în ganglionul spinal
Răspuns corect: 3
Care afirmații referitoare la arcul aortic sunt adevărate:
1. are raporturi inferioare cu artera pulmonară stângă
2. în sistola ventriculară la nivelul său ajunge un volum egal cu volumul-bătaie
3. dă ramuri ce distribuie sânge doar extremității cefalice
4. pornește din ventriculul stâng
5. niciun răspuns corect
Răspuns corect: 5
Într-un experiment se blochează medicamentos producția de ATP într-un neuron. În acest caz:
1. în mod compensator crește transportul ionilor împotriva gradientului de concentrație
2. concentrația ionilor de sodiu, din exteriorul celulei, va fi de peste 20 de ori mai mare decât cea din interior
3. scade concentrația extracelulară de K+
4. crește concentrația intracelulară de Na+
5. niciun răspuns corect
Răspuns corect: 4
Cu privire la mușchii viscerali este corect să se afirme:
1. fibrele musculare cardiace sunt înconjurate de endomisium
2. se contractă involuntar sub controlul sistemului extrapiramidal
3. nu se pot contracta prin secusă
4. sunt inervați de axoni ai neuronilor pseudounipolari
5. sunt alcătuiți din fibre care transmit electric potențialul
Răspuns corect: 5
Alegeți varianta corectă:
1. în timpul inspirației, contracția diafragmei trage în jos fața bazală a plămânilor
2. mușchii drepți abdominali determină ridicarea grilajului costal
3. în timpul expirației liniștite, diafragma se contractă
4. mușchii care determină coborârea grilajului costal sunt mușchi inspiratori
5. respirația de repaus se realizează aproape în întregime prin mișcări de ridicare și coborâre a coastelor
Răspuns corect: 1
Hormonii tiroidieni:
1. rezultă prin iodarea moleculelor de tiroxină
2. intensifică catabolismul proteic
3. scad metabolismul bazal
4. sunt triiodotironina și TSH
5. produc hipoglicemie
Răspuns corect: 2
Printre funcțiile bilei se numără și:
1. eliberare de enzime necesare digestiei
2. creșterea absorbției vitaminelor hidrosolubile A, D, K
3. neutralizarea acidității gastrice
4. emulsionarea lipidelor cu formare de chilomicroni
5. niciun răspuns corect
Răspuns corect: 3
Capacitatea reziduală funcțională reprezintă:
1. suma dintre volumul curent, volumul inspirator de rezervă și volumul expirator de rezervă
2. suma dintre volumul rezidual și volumul curent
3. suma dintre volumul curent, volumul inspirator de rezervă
4. suma dintre volumul rezidual și volumul expirator de rezervă
5. suma dintre volumul rezidual, volumul curent, volumul inspirator de rezervă și volumul 
expirator de rezervă
Răspuns corect: 4
Al II-lea neuron al căii gustative:
1. face sinapsă cu neuronii multipolari (celulele mitrale)
2. este localizat în nucleul solitar din bulb
3. este localizat în bulbul olfactiv
4. se află în ganglionul trigeminal din punte
5. se află în mezencefal
Răspuns corect: 2
Alegeți răspunsul corect:
1. tracturile optice conțin axonii neuronilor bipolari
2. neuronul bipolar este al doilea neuron al căii vizuale
3. celulele multipolare ale retinei reprezintă al treilea neuron al căii vizuale
4. primii doi neuroni ai căii vizuale sunt localizați la nivelul retinei
5. tractul optic stâng conține numai fibre de la retina ochiului stâng
Răspuns corect: 4
Articulația dintre femur și acetabul:
1. asigură mișcări doar în două planuri perpendiculare unul pe celălalt
2. permite doar mișcări asemănătoare unui călăreț în șa
3. este o sinartroză care permite cele mai variate mișcări dintre toate articulațiile
4. este o articulație sinovială
5. niciun răspuns corect
Răspuns corect: 4
Mușchi ai spatelui sunt:
1. mușchiul gastrocnemian
2. mușchiul drept abdominal
3. mușchiul biceps femural
4. mușchiul sternocleidomastoidian
5. mușchiul dorsal mare
Răspuns corect: 5
Alegeți afirmația corectă cu privire la căile ascendente:
1. calea sensibilității tactile grosiere utilizează calea cordoanelor posterioare
2. fasciculul spinocerebelos dorsal străbate bulbul, puntea și mezencefalul
3. deutoneuronul sensibilității tactile fine se află în neuronii senzitivi din cornul posterior al măduvei
4. calea proprioceptivă kinestezică utilizează calea cordoanelor posterioare
5. fasciculul spinocerebelos ventral străbate bulbul și apoi pe calea pedunculului cerebelos inferior ajunge la cerebel
Răspuns corect: 4
Despre chilomicroni nu se poate face următoarea afirmație:
1. sunt scindați în acizi grași, glicerol, fosfolipide, colesterol
2. reprezintă precursori ai unor hormoni
3. sunt scindați de lipoproteinlipază
4. se formează în enterocite
5. ajung în limfă și apoi în sânge
Răspuns corect: 2
Primul vas sanguin în care ajung chilomicronii absorbiți intestinal este:
1. vena brahiocefalică stângă
2. artera hepatică
3. vena cavă inferioară
4. vena portă
5. artera mezenterică superioară
Răspuns corect: 1
Fovea centralis se află la nivelul:
1. maculei lutea
2. corpului vitros
3. cristalinului
4. petei oarbe
5. coroidei
Răspuns corect: 1
Despre sărurile biliare nu este corectă afirmația:
1. reduc tensiunea superficială a lipidelor
2. stimulează motilitatea intestinală
3. formează micelii cu acizii grași
4. determină excreția de bilirubină
5. au în compoziție acizii biliari sintetizați de hepatocite
Răspuns corect: 4
Referitor la imunitatea mediată prin anticorpi este adevărat că:
1. primul anticorp care apare în circulație este IgA, alcătuită din 8 lanțuri polipeptidice
2. anticorpii cu o greutate moleculară mai mare de 180000 de daltoni pot traversa placenta
3. anticorpii sunt produși doar de plasmocite
4. anticorpii pot lega bacteriile ca într-o plasă, pentru a putea fi fagocitate mai ușor
5. niciun răspuns corect
Răspuns corect: 4
Precizați afirmația adevărată legată de hipofiză:
1. hipotalamusul nu controlează activitatea hipofizei
2. între neurohipofiză și hipotalamus există tractul nervos hipotalamo-hipofizar, care reprezintă o legătură vasculară
3. între adenohipofiză și hipotalamus există tractul nervos hipotalamo-hipofizar
4. în ciuda legăturilor hipotalamo-hipofizare, hipotalamusul nu coordonează activitatea întregului sistem endocrin
5. între adenohipofiză și hipotalamus există sistemul port hipotalamo-hipofizar
Răspuns corect: 5
Următoarele afirmații legate de țesutul epitelial simplu pavimentos sunt adevărate:
1. foițele pericardului sunt tapetate de endoteliu
2. capilarele sanguine sunt tapetate de mezoteliu
3. are rol protector si absorbant
4. este format din 1-2 straturi de celule turtite
5. niciun răspuns corect
Răspuns corect: 3
Alegeți asocierea corectă:
1. fibră preganglionară simpatică - mioză
2. fibră postganglionară simpatică - mușchi drept extern al globului ocular
3. fibră postganglionară - monoxid de azot
4. fibră preganglionară simpatică - noradrenalină
5. fibră postganglionară amielinică - glandă suprarenală
Răspuns corect: 3
Următoarele afirmații sunt corecte cu O EXCEPȚIE:
1. numărul de plachete este de 150000-300000/mm3
2. efectorii antagonici de tip insulină/vasoconstricție au rol în controlul nivelului glicemiei
3. homeostazia se poate realiza și prin mijloacele extracorporeale
4. debitul cardiac poate crește de 6 ori în efort fizic intens
5. dializa tratează insuficiența renală
Răspuns corect: 2
Alegeți varianta corectă:
1. la nivelul maculei lutea se găsesc mai multe celule cu bastonașe decât celule cu conuri
2. macula lutea este situată în dreptul axului vizual
3. retina se întinde anterior de ora serrata
4. la nivelul fovea centralis se găsesc numai celule cu bastonașe
5. la nivelul petei oarbe se găsesc numeroase celule cu conuri și bastonașe
Răspuns corect: 2
Răspunsul CORECT privind parametrii mediului intern este: 1. fibrinogenul este o proteină plasmatică care rezultă din fibrină în 1-2 secunde 2. principala funcție a leucocitelor constă în participarea la reacția de apărare a organismului 3. în formula leucocitară normală procentul de granulocite este mai mare decât cel al agranulocitelor 4. un pH plasmatic de 6,38 va determina creșterea capacității hemoglobinei de a lega oxigenul
1. 2, 4
2. 4
3. 1, 2, 3
4. 2, 3
5. toate afirmațiile sunt corecte
Răspuns corect: 4
Alegeți varianta CORECTĂ:
1. coarnele ventrale ale măduvei sunt mai late și mai scurte decât cele posterioare și conțin dispozitivul visceromotor
2. fasciculul spinotectal se învecinează cu fasciculul olivospinal și fasciculul spinotalamic ventral
3. neuronul de asociație din componența arcului reflex vegetativ este între axonii neuronilor viscerosenzitivi din 1/2 posterioară a cornului lateral și dendritele neuronilor visceromotori din 1/2 anterioară
4. ganglionii latero-vertebrali sunt legați și cu nervii cranieni prin ramuri comunicante
5. inhibiția cerebrală externă necondiționată este o inhibiție de protecție și prin inducție pozitivă, care apare chiar în interiorul focarului cortical activ și este specifică scoarței cerebrale
Răspuns corect: 3
Alegeți asocierile corecte:
1. ligamentul falciform - regiunea epigastrică
2. apendicele vermiform - regiunea iliacă stângă
3. ovar - hipogastru
4. colonul ascendent - flancul stâng
5. niciun răspuns corect
Răspuns corect: 1
Alegeți varianta CORECTĂ:
1. aparatul dioptric este o lentilă divergentă cu putere totală de 60 de dioptrii
2. aparatul dioptric ocular este format din cornee, cristalin și sclerotică
3. corpul vitros ocupă camera vitroasă, situată înapoia cristalinului
4. acomodarea se datorează elasticității cristalinului, aparatului suspensor al acestuia și mușchiului pupilar
5. reflexul pupilar fotomotor este un reflex simplu cu centrii în diencefal
Răspuns corect: 3
Despre iod putem afirma că:
1. ajută la sinteza tiroxinei
2. ajută la sinteza hormonilor sexuali
3. are rol în formarea hormonilor tiroidieni: T3, T4 și calcitonină
4. deficiența de iod duce la apariția diabetului zaharat
5. niciun răspuns corect
Răspuns corect: 1
Despre splină sunt adevărate următoarele informații:
1. este un organ limfoid central
2. are structură conjunctivă, asemănătoare ganglionilor limfatici
3. în structura ei găsim celule epiteliale de tip reticulat
4. produce anticorpi
5. niciun răspuns corect
Răspuns corect: 2
Alegeți afirmația corectă cu privire la sistemul digestiv:
1. etapa III a digestiei lipidelor presupune hidroliza trigliceridelor până la acizi grași și monogliceride
2. amilaza salivară este o enzimă termostabilă
3. evidențierea conținutului de substanțe organice presupune înnegrirea hârtiei îmbibată cu apă Burow prin formarea sulfurii de plumb
4. canalul accesor Santorini se deschide în duoden inferior de canalul pancreatic principal
5. la nivelul criptei intestinale Lieberkuhn se găsește un vas chilifer central
Răspuns corect: 3
În ceea ce privește organele anexe ale sistemului reproducător masculin, următoarele afirmații sunt false:
1. secreția glandei prostatice contribuie la mobilitatea gameților
2. vezicula seminală produce 60% din volumul lichidului seminal
3. penisul prezintă 2 corpi spongioși care înconjoară corpul cavernos
4. secreția glandelor bulbouretrale activează spermatozoizii
5. niciun răspuns corect
Răspuns corect: 3
Alegeți varianta CORECTĂ:
1. la nivelul sarcomerului, filamentele de miozină sunt prinse de membrana Z
2. tetanosul complet se obține prin aplicarea stimulilor cu o frecvență de 10-20 stimuli/secundă
3. potențialele de acțiune ale unei plăci motorii se sumează, dând potențiale de unitate motorie
4. discul clar al sarcomerului conține filamente de actină
5. metabolismul muscular este aerob în primele 45-90 de secunde ale unui efort intens
Răspuns corect: 4
Despre tipurile de țesuturi epiteliale sunt adevărate următoarele:
1. cel simplu cilindric se găsește în ductele și în porțiunea secretoare a unor glande
2. epiteliul cubic acoperă partea pigmentară a retinei
3. cel cilindric stratificat se găsește la nivelul tubului digestiv
4. uroteliul se găsește la nivelul uretrei masculine
5. niciun răspuns corect
Răspuns corect: 2
Alegeți varianta FALSĂ:
1. teaca de mielină permite o transmitere rapidă a impulsului nervos
2. intensitatea impusului nervos nu variază
3. teaca de mielină este sintetizată de oligodendrocite în SNP
4. celula nervoasă urmează legea “totul sau nimic”
5. un stimul foarte puternic poate genera câteva impulsuri nervoase succesive
Răspuns corect: 3
Următoarea afirmație despre sângele din venele pulmonare drepte este adevărată:
1. transportă în repaus 13 ml O2/dl
2. presiunea parțială a CO2 este de 46 mmHg
3. conține hemoglobină redusă
4. presiunea parțială a O2 este de 100 mmHg
5. conține 9% substanțe anorganice
Răspuns corect: 4
Alegeți varianta falsă privind nervii pneumogastrici:
1. au fibre parasimpatice
2. fibrele motorii inervează musculatura laringelui și faringelui
3. fibrele senzoriale culeg sensibilitatea gustativă de la baza rădăcinii limbii
4. fibrele parasimpatice au deutoneuronul în nucleul solitar din bulb
5. sunt nervi micști
Răspuns corect: 4
Alegeți varianta CORECTĂ:
1. aparatul dioptric este o lentilă divergentă cu putere totală de 60 dioptrii
2. aparatul dioptric ocular este format din cornee, cristalin și sclerotică
3. acomodarea se datorează elasticității cristalinului, aparatului suspensor al acestuia și mușchiului papilar
4. reflexul pupilar fotomotor este un reflex simplu cu centrii în diencefal
5. corpul vitros ocupă camera vitroasă, situată înapoia cristalinului
Răspuns corect: 5
Calea sensibilității protopatice:
1. are protoneuronul localizat în cornul posterior medular
2. al III-lea neuron se află în talamus
3. conduce sensibilitatea tactilă fină
4. are deutoneuronul localizat în bulb
5. formează fasciculul spinotalamic lateral
Răspuns corect: 2
La nivelul feței bazale a emisferei cerebrale se află:
1. șanțul parieto-occipital
2. scizura calcarină
3. șanțul corpului calos
4. șanțul central
5. șanțurile orbitare și olfactive
Răspuns corect: 5